
              Generalitat de Catalunya 
    C. de la Poca farina, s. n.  08181 SENTMENAT
             Departament d'Educació
    Tel.: 937150936  fax: 937153776
             IES Sentmenat 
                    A/e: iessentmenat@xtec.cat www.xtec.cat/iessentmenat

Benvolgudes famílies,

A mans us volem fer arribar les informacions més importants d’aquest final de curs.

Cal felicitar novament el nostre alumnat que ha superat segon de Batxillerat i les bones notes de tots i les de Jesús Vilardell que ha estat matrícula d’honor.

Continuar participant en diversos projectes del Departament d’Educació ens ha permès consolidar diverses activitats:

· Els de la coral, com ja sabeu, han fet molts concerts i han conreat grans èxits: han realitzat una mini-gira per Andorra i La Seu d’Urgell, amb concerts a l’institut públic d’Encamp i al col·legi La Salle respectivament. A més han actuat al CEIP, a l’Ajuntament, a Barcelona (Trobada de Corals de Secundària) i al Liceu (Òpera per a secundària) entre d’altres. Agraïm la col·laboració econòmica de l’Ajuntament i de l’AMPA.

· El nou grup de teatre, també amb molt d’èxit, han representat Antaviana i ara preparen Un somni d’una nit d’estiu. També els felicitem!

· Cal també felicitar la continuïtat de l’Escola verda i la gran participació d’alumnat i professorat (visiteu el seu blog). Com a novetat d’enguany, l’hort a Cal Milionari, amb col·laboració amb l’Ajuntament.

· El Pla d’esports també  ha donat grans èxits als nostres atletes.

· També hem continuat treballant en el Programa d’innovació Puntedu, per tal d’organitzar la Biblioteca del nou edifici. Així mateix cal recordar l’emotiva inauguració de la nostra Biblioteca en homenatge a en Joan Escuer.

· El Projecte Sàhara també s’ha pogut dur a la pràctica i ha estat tota una fantàstica experiència per al nostre alumnat i exalumnat. Gràcies a tots!

· El centre ha inaugurat també un MOODLE, entorn virtual d’aprenentatge per internet  per tal que alumnat i professorat puguin aprendre i ensenyar d’una altra manera.  El proper curs esperem mica en mica difondre el nou sistema.

· El Projecte de llengües estrangeres ha continuat desenvolupant-se amb la introducció de noves didàctiques a l’aula, i amb la valuosa col·laboració d’una auxiliar de conversa, l’Steph Lambert, una noia anglesa que ha passat per tots els grups per ajudar a practicar anglès als nostres alumnes.

· Hem continuat també investigant sobre la memòria històrica amb diversos treballs de recerca.

· Per primera vegada hem aconseguit realitzar un intercanvi amb un institut de França, amb la població de Bar-Le-Duc (al sud de París), conjuntament amb l’IES de Sant Feliu de Codines. Tothom, alumnat, famílies i professorat ha valorat molt positivament l’experiència. Gràcies especials a les famílies d’acollida!

· La setmana vinent els de 4t viatgen a Londres: durant tot el curs i dins de la programació de la matèria corresponent l’han estat preparant. Ara portaran a la pràctica el Projecte. A més hem de felicitar al nostre alumnat de 4t ja que enguany ha fet moltes activitats per recollir diners pel seu viatge (vendes diverses en paradetes a la població i balls al Pavelló Primer de Maig).

· Els de Batxillerat realitzaran una estada esportiva a l’Escala realitzant tot tipus d’activitats aquàtiques.

A mans us fem arribar també el calendari de final de curs: com veureu el dia 15 hi ha previstes unes Olimpíades i el dia 16 una sortida al Tibidabo.

Us recordem així mateix i en nom de l’AMPA que si esteu interessats en adquirir els llibres de text mitjançant el seu servei, seguiu les instruccions que us estan arribant de part seva.

Per altra banda, i pel que fa a l’intercanvi de llibres, us adjuntem un document també de l’AMPA que espera contribuir a fer més àgil l’intercanvi entre les famílies que vulguin gaudir d’aquesta possibilitat.

Recordeu que com sempre durant el mes de juliol rebreu l’escrit d’inici de curs 2009/2010.

Per finalitzar, agrair la col·laboració de l’Ajuntament en un munt de projectes; Sàhara, Coral, Escola verda i molts d’altres.

I finalment, en nom de l’ AMPA, del claustre de professors i del personal no docent, us desitgem un molt bon estiu, 

Susanna Sigiran i Perarnau

Directora del centre,

Sentmenat,  8 de juny de 2008

Escrit de l’AMPA. Intercanvi de llibres de text.

Benvolguts pares i mares:

Com ja sabeu el nostre centre participa en un Projecte d’Escola verda i per tal de col·laborar en el reciclatge de llibres de texts, us proposem posar-vos en contacte amb pares d’alumnes de cursos superiors al vostres per tal que feu intercanvi de llibres per el proper any.

Aquest sistema ja es fa habitualment, però per tal de facilitar la tasca, us proposem intercanviar telèfons.

Dilluns 29 de juny, el dia de recollir les notes, tindreu exposat al taulell d’anuncis del centre, tots els llistats amb els telèfons dels pares i mares d’alumnes que ofereixen els llibres del seus fills per reciclar.

Els pares i mares interessats en reciclar i/o intercanviar es posaran en contacte directament amb els altres  pares i mares

Si hi esteu interessats en participar, signeu la corresponent autorització i lliureu-la a la consergeria del centre.

Moltes gràcies.








LA JUNTA DE L’A.M.P.A.

Sentmenat,  7 de Juny de 2009

(retornar aquest imprès a la consergeria del centre)

El Sr/sra:..........................................................., com a pare/mare o tutor/a legal de l’alumne/a .......................................................................que ha cursat (posar nivell educatiu cursat durant el curs que ara acaba 2008 2009):...............................................autoritza l’AMPA de l’IES Sentmenat i a l’IES a exposar el meu telèfon............................  en els llistats de reciclatge de llibres per tal de poder participar en el procés.

Signatura del pare/mare o tutor/a legal:

Sentmenat,.........de..............................................de 2009

